《阳羡春歌》
唐代·李郢

石亭梅花落如积，玉藓斓班竹姑赤。祝陵有酒清若空，

煮糯蒸鱼作寒食。长桥新晴好天气，两市儿郎棹船戏。

溪头铙鼓狂杀侬，青盖红裙偶相值。风光何处最可怜，

邵家高楼白日边。楼下游人颜色喜，溪南黄帽应羞死。

三月未有二月残，灵龟可信淹水干。葑草青青促归去，

短箫横笛说明年。

作者简介：李郢，字楚望，长安人。大中十年，第进士，官终侍御史。诗作多写景状物，风格以老练沉郁为主。代表作有《南池》、《阳羡春歌》、《茶山贡焙歌》、《园居》、《中元夜》、《晚泊松江驿》、《七夕》、《江亭晚望》、《孔雀》、《画鼓》、《晓井》等，其中以《南池》流传最广。